Robert Mitchum

Robert Charles Durman Mitchum (født 6. august 1917 i Bridgeport i Connecticut, død 1. juli 1997 i Santa Barbara i California) var en amerikansk skuespiller og sanger. 

 Biografi 
Mitchums mor, Ann Harriet Gunderson, var født i Kristiania som datter av en sjøkaptein. Et nervøst sammenbrudd (som skal ha resultert i midlertidig blindhet), tilsynelatende fra jobb-relatert stress, gjorde at Mitchum begynte å lete etter arbeid som skuespiller. En agent skaffet ham et intervju med produsenten av en serie B-westernfilmer, og Mitchum ble ansatt for å spille skurk i flere filmer i løpet av 1942 og 1943. Han fikk mange biroller i en rekke produksjoner for flere ulike filmstudioer. 

I begynnelsen av karrieren hadde Mitchum en syvårskontrakt med filmstudioet RKO Radio Pictures. Etter moderat suksess hos RKO ble Mitchum lånt bort til United Artists for filmen Krigskorrespondenten som ble en økonomisk og kritisk suksess. Den 1. september 1948, etter en rekke vellykkede filmer, ble Mitchum og skuespillerinnen Lila Leeds arrestert for besittelse av det narkotiske stoffet marihuana. Arrestasjonen påvirket ikke hans karriere på lang sikt, men ble sett på som en pinlighet hos studioet han arbeidet for, som beordret Mitchum å få behandling for narkotika-problemene.

Mitchum hadde hovedrollen i TV-seriene Krigens vinder og Krig og erindring basert på Herman Wouks bøker fra 1971/78. I 1995 spilte Mitchum sammen med Cliff Robertson, Erland Josephson, Espen Skjønberg og Hanna Schygulla i den norske filmen Pakten, i regi av Leidulv Risan. Hans siste film var den biografiske filmen James Dean: Live Fast, Die Young (1997). Mitchum har fått en stjerne på Hollywood Walk of Fame. I 1999 ble han kåret til tidenes 23. største mannlige filmlegende av Det amerikanske filminstituttet.

Mitchum døde den 1. juli 1997, i Santa Barbara i California, på grunn av komplikasjoner av lungekreft og emfysem. Han etterlot seg sin kone, Dorothy Mitchum, og sønnene James Mitchum og Christopher Mitchum, som også var skuespillere, og datteren Petrina Mitchum. Hans barnebarn, Bentley Mitchum og Carrie Mitchum, er også skuespillere, i likhet med hans yngre bror John Mitchum, som døde i 2001. Hans andre barnebarn, Kian Mitchum, er en vellykket modell.

 Filmografi (utvalg) 
 1943 – Den menneskelige komedie
 1943 – Riders of the Deadline
 1943 – Gung Ho!
 1943 – Johnny Doesn't Live Here Anymore
 1944 – Mr. Winkle Goes to War
 1944 – When Strangers Marry
 1944 – Girl Rush
 1944 – 30 sekunder over Tokio
 1944 – Nevada
 1945 – Krigskorrespondenten
 1946 – West of the Pecos
 1946 – Till the End of Time
 1946 – Skygger i halvmørket
 1946 – Sin egen fange
 1947 – Forfulgt
 1947 – Kryssild
 1947 – Natten har stjerner
 1947 – Out of the Past
 1948 – Rachel og den fremmede
 1948 – Blod på månen
 1949 – Den røde pony
 1949 – Jakten gjennom Mexico
 1949 – Holiday Affair
 1950 – Where Danger Lives
 1951 – My Forbidden Past
 1951 – Hans type
 1951 – Korrupsjon
 1952 – Macao – den lovløse øya
 1952 – One Minute to Zero
 1952 – Fast i salen
 1953 – Døden ved rattet
 1953 – Vakker men farlig
 1953 – Kongos hvite kvinne
 1954 – De fortaptes elv
 1955 – Ikke som en fremmed
 1955 – Jegeren i mørket
 1959 – Spillet om 16 liv
 1960 – En jeger vender hjem
 1960 – I ly av natten
 1960 – Leir i solnedgang
 1960 – Gresset er grønnest 
 1962 – I fryktens skygge
 1962 – Den lengste dagen
 1963 – Mord uten spor
 1964 – Hvor skal dette ende?
 1968 – Den siste av de sju
 1968 – Sort speil
 1970 – Ryans datter
 1971 – En morder vender hjem
 1972 – Gangsterpresten
 1973 – Angiverens lønn
 1975 – Mord, min skjønne! 
 1976 – Slaget om Midway
 1976 – Den siste magnat
 1980 – Dobbeltspill
 1984 – Farlig brennpunkt
 1984 – Marias elskere
 1985 – Gylne løfter
 1988 – Skrudd
 1991 – Cape Fear
 1995 – Dead Man
 1995 – Pakten

 Referanser 

 Eksterne lenker 




Kategori:Skuespillere fra USA
Kategori:Sangere fra USA
Kategori:Hollywood Walk of Fame
Kategori:Personer fra USA av norsk opphav
Kategori:Personer fra Bridgeport
Kategori:Personer fra Kent County i Delaware
Kategori:Personer fra New York City
Kategori:Mottakere av Golden Boot Awards